Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 193/12/5511	Žilina, 2.10.2012
EEČ : 2-43-399-2012

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 písmeno e Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vo funkcii konateľa podnikateľského subjektu XXXXX so sídlom v XXXXX, za obdobie od mesiaca november 2011 do 10.08.2012 zrazila z hrubej mzdy, ale neodviedla určeným príjemcom zrazené sumy za svojich zamestnancov v celkovej výške najmenej 935,90 €, v neprospech Daňového úradu XXXXX, Sociálnej poisťovne, pobočka XXXXX a Dôvery zdravotnej poisťovne, a.s. so sídlom v XXXXX,

lebo zanikla trestnosť činu
Odôvodnenie:
	Vyšetrovateľ OR PZ XXXXX, odbor kriminálnej polície, uznesením z 01.06.2012 podľa § 199 ods. 1 Tr. por. začal trestné stíhanie a uznesením ČVS:ORP-238/OEK-CA-2012 z 10.08.2012 podľa § 206 ods. 1 Tr. por. vzniesol obvinenie XXXXX z prečinu neodvedenia dane a poistného podľa § 277 ods. 1 Tr. zák. na uvedenom skutkovom základe. 

	V priebehu vyšetrovania bol do konania pribraný uznesením vyšetrovateľa podľa § 142 ods. 1 Tr. por. z odboru ekonómia a manažment, odvetvie účtovníctvo a daňovníctvo, kontrolling, ktorým v znaleckom posudku č. 25/2012 zo 16.08.2012 konštatoval, že subjekt XXXXX mal vo všetkých termínoch splatnosti dostatok finančných prostriedkov na zaplatenie zrazených dávok - daní a poistného na ich odvedenie príjemcom, ktorými boli Daňový úrad XXXXX, Sociálna poisťovňa, pobočka XXXXX a Dôvera zdravotná poisťovňa, a.s..

	Obv. XXXXX XXXXX bola do zápisnice o výsluchu obvineného zo dňa 16.08.2012 vyšetrovateľom poučená o účinnej ľútosti podľa         § 86 písm. e/ Tr. zák., podľa ktorého trestnosť trestného činu zaniká vtedy, ak ide o trestný čin neodvedenia dane a poistného podľa § 277 Tr. zák., a splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Preštudovanie spisu bolo vyšetrovateľom určené na 20.09.2012 a na tomto úkone XXXXX XXXXX predložila ústrižky poštových poukážok, podľa ktorých dňa 20.09.2012 na Pošte XXXXX 1 zaplatila na účet Sociálnej poisťovne, pobočka XXXXX sumu 198,16 €, na účet Dôvery, zdravotnej poisťovne, a.s. so sídlom v XXXXX sumu 163,36 € a na účet Daňového úradu XXXXX sumu 74,78 €, pričom tieto sumy korešpondovali so závermi znaleckého posudku a vyčísleniami poškodených subjektov.

	Konštatujem, že obv. XXXXX splnila podmienky účinnej ľútosti podľa § 86 písm. e/ Tr. zák., čím zanikla trestnosť jej činu. 

	Podľa § 215 ods. 1 písm. h/ Tr. por.  prokurátor zastaví trestné stíhanie, ak zanikla trestnosť činu.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor